Nafarroako Parlamentuko Mahaiak, 2019ko azaroaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, atzerriko kapitalak enpresa-sektorean duen garrantzia gutxitzeko inbertsio-funts bat sortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Garapen Ekonomiko eta Enpresarialeko Departamentua lanean ari da inbertsio-funts bat sortzeko, nolabait gutxitzearren atzerriko kapitalak enpresa-sektorean duen garrantzia.

Hori dela-eta, honako hau galdetzen diogu Departamentu horretako kontseilariari:

Departamentuak zer urrats egin du funts hori sortzeko, zer eredu ari da baliatzen eta zeintzuk izanen dira haren helburuak?

Iruñean, 2019ko azaroaren 4an

Foru parlamentaria: Mikel Asiain Torres